Baba verdrink in PietermaritzburgArgieffoto ŉ Sestien maande oue baba het Maandag in ŉ swembad in Pietermaritzburg, KwaZulu-Natal, verdrink. “Paramedici is na die toneel ontbied nadat die baba in die swembad geval het,” het Chris Botha, woordvoerder van Netcare 911, gesê. “Die kind was reeds uit die water toe paramedici en nooddiensbeamptes van die provinsiale departement van gesondheid by die toneel opgedaag het. Die kind is op die toneel dood verklaar.” Dit is nog nie duidelik hoe die baba in die water beland het nie. Die polisie stel ondersoek in.